### 18.    Skoleindskrivning for elever fra [adresse]

**Åbent**

Sagsnr.: 326-2016-8721        J.nr.: 17.20.01            Dokumentnr.:
326-2016-53946

**Sagstype**

Beslutning.

**Resume og sagens baggrund**

Ved skoleindskrivningen for 2016/17 fremgik, at der er 4
elever til skoleindskrivning i [adresse] skoledistrikt. Det vil sige, at der ikke
på nuværende tidspunkt er elever nok til at oprette en 0. klasse. I sagen
beskrives, at disse elever som udgangspunkt indskrives på Skolen på [adresse],
hvor eleverne fra [adresse] indskrives efter afsluttet 6. klasse. Der er plads til,
at de fire elever fra [adresse] kan gå på [adresse]. Da der er 23
elever i hver klasse, skal der gives dispensation til, at klasseloftet på 23
elever hæves i mindre grad. Der oplyses i sagen om muligheden for alternativt
at oprette en ekstra 0. klasse på Skolen på [adresse] samt de økonomiske
konsekvenser.

**Indstillinger**

Fagcenterchef for Småbørn og Undervisning indstiller, at de
nuværende indskrivningsregler følges, og der gives dispensation, så eleverne
indskrives på Skolen på [adresse] uden oprettelse af en ekstra 0. klasse.

**Behandling**

Børn- og Familieudvalg.

**Sagsfremstilling**

Kommunalbestyrelsen besluttede på mødet i januar 2016, at
følge Børn- og Familieudvalgets anbefaling af en ny procedure for oprettelse af
0. klasser. Beslutningen indebærer, at skolerne får en tildeling på 75 %, hvis
der er mellem 6-9 elever i en 0. klasse, og at der ikke oprettes en 0. klasse,
hvis der er 5 elever eller derunder.

Ved skoleindskrivningen for 2016/17 fremgik, at der er 4 elever til
skoleindskrivning i [adresse] skoledistrikt. Det vil sige, at der på nuværende
tidspunkt ikke er elever nok til at oprette en 0. klasse på [adresse].

Jf. styrelsesvedtægten for folkeskolerne i Kalundborg
Kommune, så må der ved skoleindskrivningen optages elever fra andre
skoledistrikter, hvis elevtallet er under 23 i klasserne. Der er på den måde
reserveret 5 ledige pladser i hver klasse til eventuelle tilflyttere, da det er
den 29. elev, som udløser en ekstra skoleklasse.

Skolen på [adresse] får i skoleåret 2016/17 tre 0. klasser
med 23 elever i hver. Heraf bor 62 elever i skoledistriktet, og 7 elever er
indskrevet jf. det frie skolevalg. Skolen har derudover 15 pladser til
eventuelle tilflyttere fordelt på de tre klasser.

De 4 elever fra [adresse] vil derfor som
udgangspunkt blive indskrevet med en dispensation til Skolen på [adresse],
som er den distriktsskole, eleverne fra [adresse] indskrives på efter
afsluttet 6. klasse. Dispensationen skal gives, da der ikke er flere ledige
pladser jf. styrelsesvedtægten.

Skolen på [adresse] vil herefter have tre 0. klasser med
henholdsvis 25, 24 og 24 elever i hver, og dermed fortsat have 11 ledige
pladser til eventuelle tilflyttere.

Der kan indtil skolestart den 1. august 2016 ske ændringer i
antallet af elever i [adresse] skoledistrikt. Hvis antallet af elever øges til 6,
for eksempel gennem frit skolevalg eller ved tilflytning, så vil der blive
oprettet en 0. klasse med en 75 % tildeling.

Der er i alt 19 elever, der ønskes indskrevet på Skolen på
[adresse] for skoleåret 2016/17 gennem frit skolevalg. Heraf får i alt 7
elever den ønskede plads, mens 12 elever har fået afslag. Det vil ved
oprettelsen af endnu en klasse være muligt at imødekomme disse ønsker. I denne
vurdering bør også tages in mente, at det kan have betydning for andre skoler,
der vil få færre elever til deres 0. klasser.

Der gøres opmærksom på, at det endnu ikke vides, om de fire
elever fra [adresse] skoledistrikt indskrives på Skolen på [adresse], eller om
forældrene benytter sig af det frie skolevalg.

Oprettelse af en ekstra 0. klasse på Skolen på [adresse]
vil medføre udgifter mellem cirka 520.000 kr. og 570.000 kr. Denne variation
dækker over forskellige parametre i ressourcernes ressourcetildelingsmodel.
Herunder antal elever, to-sprogede børn i undervisningen, vejledende timetal
m.m.

**Økonomiske konsekvenser**

Indskrives eleverne fra [adresse] skoledistrikt på Skolen på
[adresse], vil indskrivningen være udgiftsneutral.

Oprettes der endnu en 0. klasse på Skolen på [adresse],
vil det medføre en ekstra udgift på cirka 520.000 - 570.000 kr., som afholdes
af ressourcetildelingsmodellen.

**Børn- og Familieudvalgets møde
den 2. marts 2016:**

Der blev stemt om indstillingen fra fagcenteret.

For stemte Kirstine Mathiesen (V), Elias Danielsen
(V), Zahra Overgaard (V), Mimi Schou ( A), Frank Lund (Ø).

Imod stemte Tonny Christoffersen (B).

Ønsker følgende kommentar tilføjet: Stemmer i mod for at
undgå for store klasser på Skolen på [adresse] og for at opfylde flere ønsker
om frit skolevalg.

Tonny Christoffersen begærer sagen i
Kommunalbestyrelsen.

**Økonomiudvalgets møde den 16.
marts 2016:**

Anbefales.

Oliver Berg (B) stemte imod.